stanford-oval/wikipedia huggingface dataset:
Boppin Pete Trio

Boppin Pete Trio on suomalainen yhtye, joka aloitti kolmihenkisellä kokoonpanolla 1980-luvulla. Yhtye palasi vuosituhannen vaihteessa nelimiehisenä nimellä Boppin Pete & the Big Bang. Pete Näsmanin alias Boppin Peten kokoonpanot ovat vuosien varrella kulkeneet muillakin nimillä. Ne kaikki ovat esittäneet rockabilly-henkistä musiikkia.
Nimi Boppin kirjoitetaan useassa yhteydessä Boppin'.
Kokoonpano

Pete Näsman, kitara, laulu
Arto Taskinen, rummut
Jari Raittinen, basso
Kokoonpano 2000–

Pete Näsman, kitara, laulu
Arto Taskinen, rummut
Petri Peevo, kitara
Jan "Smöde" Smedsberg, basso
Diskografia (albumit)

Rainin & Stormin (1981)
Golden Hits Vol 1 (1982)
Big Boy Pete (1983) (nimellä Big Pete's Bolt)
Rainin & Stormin (1998)(uusintajulkaisu, kuusi lisäkappaletta vinyyliin verrattuna)
Thunder Moon (2002) (nimellä Boppin Pete & the Big Bang)
Aiheesta muualla

Kotisivu
Boppin Pete Trion esitystuotanto Suomen äänitearkistossa (1901–1999)
Blaha Lujza térin metroasema

Blaha Lujza tér on Budapestin metron linjan 2 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1970.
Cap Blanc

Cap Blanc tarkoittaa seuraavia asioita:
Cap Blanc, länsiafrikkalaisen niemimaan ranskankielinen nimi
Cap-Blanc, paikkakunta Québecissä, Kanadassa
Cap Blanc, paikkakunta Lounais-Ranskassa
Blaine Anderson

Blaine Anderson on kuvitteellinen hahmo yhdysvaltalaisesta musikaali-draama tv-sarjasta Glee näyttelijänä Darren Criss. Blaine nähtiin ensimmäisen kerran Gleessä toisen tuotantokauden kuudennessa jaksossa. Blaine on avoimesti pojista tykkäävä lukiolainen ja on myös päälaulajana Dalton Akatemian Warblerseissa. (Darren Criss) kokeili esiintyä useita kertoja, ennen kuin hänet valittiin Blainen näyttelijäksi. Hän uskoi olevansa huono samaistumaan Blaineen, mutta hän näyttelee Blainea niin karismaattisesti ja luotettavasti. Warblers laulaja, Blaine on tehnyt useita kappaleita televisiosarjoissa. Hänen ensimmäinen cover-versio "Teenage Dream" Katy Perry, tuli nopeimmin myydyimmäksi Glee singleksi ja ylsi kahdeksanneksi Billboard Hot 100 -listalla. Warblersien albumi on myynyt yli 1,3 miljoonaa kappaletta. Blaine on saanut enimmäkseen positiivisia arvioita kriitikoilta. Criss on merkitty yhdeksi sarjan läpimurto artistiksi. Blaine-Kurt suhde on herättänyt kriittistä suosiota episodi tarinaan, jossa Blaine kyseenalaistaa seksuaalisuutensa ja se on herättänyt negatiivisia arvioita. Blaine tuotiin esiin jaksossa Never been kissed johtavana solistina Dalton Akatemian Warblerseissa. Hän tapaa Kurt Hummelin (Chris Colfer). Kurt kertoo Blainelle että häntä kiusataan hänen seksuaalisen suuntautumisensa takia koulussa, ja Blaine paljastaa että häntäkin oli kiusattu vanhassa koulussa, kunnes hän päätti siirtyä Dalton Akatemiaan, joka valvoo kiusaamista. Blaine ystävystyy Kurtiin ja auttaa häntä kestämään kiusaamista. Kurtin kiusaaja Dave Karofsky (Max Adler). Kun uhkailu ja väkivalta jatkuu, Kurt saavuttaa vaarallisen tason ja vaihtaa Dalton Akatemiaan. Hän rakastuu Blaineen, ja Blaine on tietämätön tämän tunteista, vaikka heidän ystävyytensä kasvaa. Blaine hankkii apua Kurtilta laulaa serenadi, jolla hän saisi  Jeremiahin (Alexander Nifong) sydämen ja rakkauden. Kun Blaine laulaa hänelle kaupassa, jossa Jeremiah on töissä, Jeremiah saa potkut ja hylkää Blainen. Kurt kertoo Blainelle, että pitää hänestä, mutta Blaine ei halua ottaa riskiä ja vaarantaa heidän ystävyyttään. Kurt ja Blaine pelaavat Uusien tuulien jäsenten kanssa alkoholin vaikutuksessa pullonpyöritystä, mikä johtaa Rachelin (Lea Michele) ja Blainen suutelemaan. Sen jälkeen Blaine rupeaa miettimään voisiko hän olla biseksuaali, ja menee treffeille Rachelin kanssa. Kun Rachel suutelee Blainea uudestaan, kun molemmat ovat selvin päin, Blaine tajuaa että on todella homoseksuaali. Warblersit/Kultakurkut valmistautuu esiintymään Regional  kuorokilpailuihin, Kurt myöntää, että hän on kateellinen siitä, kuinka monta sooloa Blaine saa. Kun myöhemmin on kokous, Kurt saapuu myöhässä ja ilmoittaa itkien, että ryhmän maskotti ja hänen rakas kanarianlintunsa Pavarotti on kuollut, hän laulaa "Blackbird" linnun kunniaksi. Kun Kurt laulaa, Blaine on tajuaa rakastavansa Kurtia, ja myöhemmin hän kertoo Kurtille tunteistaan ​​ja suutelee häntä. Alueellisissa he laulavat dueton "Candles" (Hey Monday)  Warblersit/Kultakurkut häviävät uusille tuulille. Vuoden ensimmäisen jakson kolmannen kauden The Purple Piano Projectissa Blaine siirtyy Mckinleyn korkeakouluun, Kurt Hummelin luokse.
Brita Wrede

Brita Anna Wrede (12. elokuuta 1894 Viipuri – 9. helmikuuta 1973 Lund, Ruotsi) oli suomalainen toimittaja, lyhytelokuvaohjaaja ja ruotsin kielellä kirjoittanut kirjailija.
Ruotsissa asunut Wrede teki 1940-luvulla useita lyhytdokumentteja muun muassa evakoista ja jälleenrakennuksesta. Vuosina 1943 ja 1944 hän kuvasi Karjalan jälleenrakennusta ja myöhemmin karjalaisten joutumista uudelleen evakkoon. Kesällä 1945 hän kuvasi Lapin sodan aiheuttamia tuhoja ja jälleenrakennuksen aloittamista.
Wrede sai 1946 parhaan lyhytelokuvan Jussi-palkinnon elokuvasta Lapin tuho.
Kirjallista tuotantoa

Tränaren Marie. Bonnier, Stockholm 1935
Människor i fjäll. Bonnier, Stockholm 1938 (suomeksi nimellä Tuntureilla, Otava 1942)
Ungdom i fält. Lindfors bokförlag, Helsingfors 1942
Rumänien i ofredens år. Schildt, Helsingfors 1944
Lyhytelokuvia

Karjala nousee tuhkasta (Karelska näset reser sig ur askan). Valtion tiedotuslaitos 1942
Ny vandring (Uusi vaellus). 1944
Tragedin i Tornedalen (Tornionjokilaakson tragedia). 1944
Anu Parikka och de andra. (Anu Parikka ja hänen kohtalotoverinsa). 1944 (ohjaus)
Tukkijoella tapahtuu. Felix-Filmi Oy 1949 (ohjaus, tuotanto, käsikirjoitus)
Vägarna kring Rovaniemi (Lapin tuho).  Suomen Filmiteollisuus 1952 (ohjaus, käsikirjoitus)
Bo Sundström

Bo Sundström (kuvassa keskellä hattu päässään) esiintymässä yhtyeensä kanssa vuonna 2007.
Bo ”Bosse” Sigvard Sundström (s. 16. lokakuuta 1961 Piitime) on ruotsalainen laulaja, kitaristi ja lauluntekijä. Sundström tunnetaan parhaiten Bo Kaspers Orkester -yhtyeen keulahahmona; jolloin hän käyttää artistinimeä Bo Kasper. Hän on julkaissut kaksi albumia omalla nimellä, Skåne (2004) ja Den lyckliges väg (2007), jälkimmäinen yhteistyössä Frida Öhrnin kanssa.
Diskografia > Sooloartistina

2004 – Skåne
2007 – Den lyckliges väg (Frida Öhrnin kanssa)
2014 – Drömlänges (Frida Anderssonin kanssa)
2018 – Mitt dumma jag - Svensk Jazz
2021 – Det kanske händer
Diskografia > Bo Kaspers Orkester

1993 – Söndag i sängen
1994 – På hotell
1996 – Amerika
1998 – I centrum
2001 – Kaos
2003 – Vilka tror vi att vi är
2006 – Hund
2008 – 8
2010 – New Orleans
2012 – Du borde tycka om mig
2015 – Redo att gå sönder
2020 – 23:55
Burn Out (kappale)

| ”Burn Out” Martin Garrix & Justin Mylo ft>  Dewain Whitmore |
| --- | --- | --- |

Singlen tiedot
 Julkaistu: 14. syyskuuta 2018
 Tuottaja(t): Martin Garrix, Justin Mylo
 Tyylilaji: progressiivinen house
 Kesto: 03.37
 Levy-yhtiö: STMPD RCRDS, Epic Amsterdam, Sony Netherlands
Martin Garrixin muut singlet
| ”High on Life” 2018 | ”Burn Out” 2018 | ”Breach (Walk Alone)” 2018 |
Justin Mylon muut julkaisut
| ”Funky Freddy” 2018 | ”Burn Out” 2018 |   |
Dewain Whitmoren muut julkaisut
| ”Almost Home” 2018 | ”Burn Out” 2018 |   |
Burn Out on alankomaalaisten DJ-tuottajien Martin Garrixin ja Justin Mylon kappale, jolla vierailee myös yhdysvaltalaislaulaja Dewain Whitmore. Sen julkaisi STMPD RCRDS 14. syyskuuta 2018 ja se on lisensoitu yksinomaan Sony Musicin omstamalle Epic Amsterdamille. Kappaleelle on toteutettu myös musiikkivideo, jolla nähdään videon pääroolissa oleva nuori mies yrittämässä iskeä silmäänsä pesulassa olevaan nuoreen naiseen joka on tämän rakkaudenihastus. Tämän seurauksena mies kulkee ajatuksissaan lukuisten teemoiltaan erilaisten portaalien läpi jotka kuvastavat "villejä todellisuuksia hänen ajatuksissaan". Videon lopussa mies havahtuu takaisin todellisuuteen ja menee juttelemaan naiselle. Myös Martin Garrix tekee lyhyen esiintymisen videolla.
Käännös suomeksi
Byrrh

Etiketti.
Byrrh on ranskalainen aperitiivi, joka on sekoitus punaviiniä ja tonic-vettä. Alkoholijuoman kehittivät veljekset Pallade ja Simon Violet 1866 Thuirissa, jossa sitä tuotetaan edelleen, vaikka perheyritys on myyty Pernod Ricardille.
Aiheesta muualla

Kuvia tai muita tiedostoja aiheesta Byrrh Wikimedia Commonsissa
Byronosaurus

| Byronosaurus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  Tetanurit Tetanurae
Yläheimo::  Coelurosaurit Coelurosauria
Heimo::  Valesirppikynnet Troodontidae
Suku::  Byronosaurus
Laji::  jaffei
Kaksiosainen nimi
 Byronosaurus jaffei  Norell, Mackovicky & Clark, 2000 
Katso myös
   Byronosaurus Commonsissa 
Infobox OKNimi-testi OK: 
Byronosaurus oli hirmuliskoihin kuulunut suku, joka eli liitukauden loppupuolella. Siihen kuuluva laji oli B. jaffei.
Suvun lajit olivat petoeläimiä. Ne olivat puolitoista metriä pitkiä. Niiden hampaat olivat neulamaiset. Byronosauruksen jäänteitä on löydetty Ukhaa Tolgodista Mongoliasta.
Aiheesta muualla

http://dinosaurs.about.com/od/carnivorousdinosaurs/p/byronosaurus.htm (Arkistoitu – Internet Archive) (englanniksi)
http://www.rareresource.com/byronosaurus.htm (englanniksi)
Bumfights

Bumfights on Indecline Filmsin tuottama dokumenttielokuvan tyylisten video-ohjelmien sarja, joissa kodittomat ihmiset (ns. pummit) tekevät rahaa, alkoholia ja muita pienimuotoisia vastikkeita vastaan akrobaattitemppuja, joissa satuttavat itseään sekä tappelevat keskenään.
Vuonna 2002 valmistuneen ensimmäisen Bumfights-osan, nimeltään Bumfights: Cause for Concern tuottivat Ryan McPherson, Zachary Bubeck, Daniel J. Tanner ja Michael Slyman vuonna 2002. Vuonna 2003 Indecline Films myi ohjelman oikeudet toiselle yhtiölle ja sen tekijöiksi nimettiin salanimet ”Shannon Muston” ja ”Taylor White”. Videot ovat aiheuttaneet laajaa keskustelua ja ne on kielletty monissa paikoissa. Tuottajia vastaan on nostettu oikeusjuttuja. Tekijät ovat puolustelleet videota sillä, että esiintyjät osallistuivat siihen vapaasta tahdostaan.
Hankkeen rahoittajat Ray Laticia ja Ty Beeson markkinoivat ensimmäistä videota mahdollisuutena nähdä ”juoppojen pummejen hakkaavan toisensa tyhmiksi” ja sitä syytettiin huonosta mausta, koska kodittomat ihmiset suorittivat siinä vaarallisia voimannäytteitä, mutta rahoittajat kertoivat BBC:n haastattelussa, että videoiden väkivaltaisuus ainoastaan kuvastaa kodittomien osan kovuutta ja Latician mukaan pummit suorastaan rakastivat videoiden tekijöitä ja olivat aina iloisia nähdessään heidät.
Heinäkuussa 2004 Melbournessa, Australiassa neljä teini-ikäistä sytytti Bumfights-videon innoittamina palamaan kodittoman miehen itselleen rakennuttaman suojan, minkä seurauksena mies kuoli ja tekijöitä vastaan nostettiin murhasyyte. Myös elokuussa 2005 Los Angelesissa kaksi 19-vuotiasta nuorukaista hyökkäsi kodittomien kaupunkilaisten kimppuun pesäpallomailoilla Bumfights-videon innoittamina. Huhtikuussa 2006 videon tekijät suostuivat maksamaan kolmelle videolla esiintyneelle miehille ja lupautuivat olemaan tekemättä enää uusia vastaavanlaisia ohjelmia. Samaten he ilmoittivat, etteivät laita levitykseen jo valmiina olevia Bumfights-videoita.
Aiheesta muualla

Ryen McPhersonin haastattelu. (englanniksi)
BBC News: Reality TV tramps video condemned. (englanniksi)
Bumling

Bumling on ruotsalaisen Anders Pehrsonin vuonna 1968 suunnittelema riippuvalaisin ja siitä kehitetty valaisinsarja. Sitä valmistaa ruotsalainen Ateljé Lyktan. Bumling-valaisinperhe laajeni 1970-luvulla, ja valaisimia tehtiin kuudessa eri koossa, halkaisijaltaan 190, 250, 300, 400, 485 ja 600 mm. Bumling-valaisimia on valmistettu harjatun alumiinipinnan lisäksi myös maalattuna eri väreihin. Nykyiset vakiovärit ovat alumiini, valkoinen ja punainen ja läpimitat ovat 400 ja 600 mm. Valaisinta tehdään myös vuosittain vaihtuvassa erikoisvärissä 200 kappaleen sarjoina. Valaisimessa on kaksi E27-lampun kantaa ja sen yläpinnassa on kolmivaihekytkin, josta voi kytkeä päälle joko yhden tai molemmat lamput. Valaisimen sisäpinta on maalattu valkoiseksi ja sen alapinnassa on irroitettava, sisäkkäisistä renkaista muodostuva muoviritilä.
Riippuvalaisinten lisäksi tuotannossa oli aiemmin myös lattia- ja seinävalaisimia. Bumlingit ovat vielä tänäkin päivänä haluttujakenen mukaan? ja niitä on saatavilla etenkin ruotsalaisissa antiikkiliikkeissä, kirpputoreilla ja internetin antiikkihuutokaupoissa. Valaisimia löytyy jonkin verran myös muista pohjoismaista.
Muotoilultaan Bumling-valaisimet edustavat skandinaavista muotoilua.kenen mukaan?
Aiheesta muualla

Ateljé Lyktan, esite, jossa mukana myös historiatietoa  (Arkistoitu – Internet Archive)
Berkeley

Berkeley voi tarkoittaa ainakin seuraavia:
Paikkoja > Yhdysvalloissa

Berkeley, kaupunki Kaliforniassa
Berkeleyn kampus, osa Kalifornian yliopistojärjestelmää
Berkeley, Chicagon esikaupunki Illinois’ssa
Berkeley, kaupunki Missourissa
Berkeley, kaupunki Virginiassa
Berkeley Heights, New Jersey
Berkeley Lake, kaupunki Georgiassa, Yhdysvalloissa
Berkeley Township, New Jersey
Berkeleyn piirikunta, Etelä-Carolina
Berkeleyn piirikunta, Länsi-Virginia
Paikkoja > Muualla

Berkeley, kylä Gloucestershiressä, Englannissa
Berkeley, kaupunki Ontariossa, Kanadassa
Henkilöitä

Berkeley on muun muassa seuraavien henkilöiden nimi:
Anthony Berkeley Cox (1893–1971), englantilainen kirjailija
Busby Berkeley (1895–1976), yhdysvaltalainen koreografi
Elizabeth Berkeley (1713–1799), englantilainen herttuatar, Charles Somersetin vaimo
Edmund Berkeley (1909–1988), matemaatikko ja tietojenkäsittelytieteilijä
George Berkeley (1685–1753), englantilainen piispa ja filosofi
Humphry Berkeley (1926–1994), brittiläinen poliitikko
Lennox Berkeley (1903–1989), englantilainen säveltäjä
Michael Berkeley (s. 1948), englantilainen säveltäjä
Miles Joseph Berkeley (1803–1889), englantilainen kasvitieteilijä
Sarah Berkeley (s. 1972), yhdysvaltalainen näyttelijä
Theresa Berkeley (k. 1836), lontoolainen bordellinpitäjä
William Berkeley (1639–1666), englantilainen amiraali
Xander Berkeley (s. 1955), yhdysvaltalainen näyttelijä
Muita merkityksiä

Berkeley Ltd, brittiläinen autonvalmistaja, jonka malleja ovat Berkeley B65 ja Berkeley T-60
Berkeley Software Distribution, Unixin toinen päähaara
HMS Berkeley (L17), Hunt-luokan saattuehävittäjä
HMS Berkeley (M40), Hunt-luokan miinantorjunta-alus
Bo Xilai

| Bo Xilai |
| --- | --- |
 Bo Xilai valokuvassa vuodelta 2011.
Chongqingin kommunistipuolueen sihteeri
 marraskuu 2007 – maaliskuu 2012  
Edeltäjä:  Wang Yang
Seuraaja:  Zhang Dejiang
Kiinan kansantasavallan kauppaministeri
 helmikuu 2004 – joulukuu 2007  
Edeltäjä:  Lü Fuyuan
Seuraaja:  Chen Deming
Liaoningin kuvernööri
 tammikuu 2001 – helmikuu 2004  
Edeltäjä:  Zhang Guoguang
Seuraaja:  Zhang Wenyue
Dalianin pormestari
 helmikuu 1993 – elokuu 2000  
Henkilötiedot
Syntynyt: 3. heinäkuuta 1949
Vanhemmat:  Bo Yibo
Puoliso:  Li Danyu (1976–84) Gu Kailai (1986–)
Tiedot
Puolue:  kommunistipuolue
Tutkinnot:  Pekingin yliopisto
Bo Xilai on entinen kiinalainen poliitikko ja kommunistisen puolueen politbyroon jäsen. Urallaan hän toimi myös Dalianin pormestarina, Liaoningin kuvernöörinä, Kiinan kauppaministerinä, sekä kommunistisen puolueen Chongqingin johtajana. Xilain poliittinen ura katkesi brittiläisen liikemiehen murhaan, Xilain vaimon Gu Kailain syytteisiin ja tuomioon murhasta, sekä Xilain omiin korruptio- ja vallan väärinkäyttösyytteisiin. Xilai todettiin syylliseksi ja tuomittiin elinikautiseen vankeuteen vuonna 2013.
Elämäkerta

Bo Xilain perhe kuului Kiian poliittiseen eliittiin. Hänen isänsä Bo Yibo oli armeijan johdossa ja kommunistisen puolueen jäsen. Lapsuutensa Xilai vietti Pekingissä yhdessä muiden merkittävien puolueen jäsenien lasten kanssa. Kulttuurivallankumouksen aikana Bo Yibo menetti asemansa ja hänet vangittiin monien muiden tavoin. Nuorempi Bo joutui viettämään aikaa työleirillä. Sittemmin hän tapasi ensimmäisen vaimonsa Li Danyun ja pariskunta sai pojan vuonna 1976. Kulttuurivallankumouksen päätyttyä Xilai opiskeli historiaa Pekingin yliopistossa. Kommunistiseen puolueeseen hän liittyi vuonna 1980 ja sai journalismin maisterintutkinnon vuonna 1982. Samaan aikaan myös Bon isä sai takaisin asemansa puolueessa.
1980-luvulla Xilai muutti Liaoningiin, erosi ensimmäisestä vaimostaan ja avioitui Gu Kailain kanssa, joka miehensä tapaan tuli poliittiseen yläluokkaan kuuluvasta perheestä ja oli opiskellut Pekingin yliopistossa lakimieheksi. Parille syntyi poika vuonna 1987. Xilai nimitettiin Dalianin pormestariksi ja hänen saavutuksenaan pidetään kaupungin kehittämistä yhdeksi Kiinan puhtaimmista. Vuonna 2001 hän yleni Liaoningin kuvernööriksi ja kolmea vuotta myöhemmin hänestä tuli Kiinan kauppaministeri. Puoluekokouksessa 2007 Xilai sai paikan politbyroossa ja hänellä arveltiin olleen myös mahdollisuuksia politbyroon pysyvän komitean jäseneksi. Näihin mahdollisuuksiin saattoi vaikuttaa hänen isänsä kuolema saman vuoden tammikuussa.
Politbyroon pysyvän komitean jäsenyyden sijaan Xilaista tuli kommunistisen puolueen johtaja Chongqingissa. Chongqingissa hän aloitti kaksi tunnetuksi tullutta hanketta. Ensimmäinen niistä oli rikollisuuden vastainen kampanja, johon suhtauduttiin tervetulleena, mutta joka herätti myös syytöksiä väärinkäytöksistä. Toinen hanke liittyi kommunistisen Maon aikaisen ideologian levittämiseen, johon liittyi esimerkiksi poliittisten laulujen esitykset. Termi Chongqingin malli liittyi Xilain tapaan käyttää valtion varoja kulutuksen lisäämiseen ja sijoituksiin julkisiin asuntoihin ja liikenneverkkoon. Xilailla oli kannatusta Chongqingin köyhien ja työläisten keskuudessa, mutta hänen toimintansa herätti närää Pekingin puoluejohtajien parissa.
Elämäkerta > Skandaali

Helmikuussa 2012 entinen Chongqingin poliisijohtaja Wang Lijun vietti päivän Yhdysvaltojen konsulaatissa. Wang vangittiin ja tuomittiin sittemmin 15 vuoden vankeusrangaistukseen. 14. maaliskuuta samana vuonna silloinen Kiinan pääministeri Wen Jiabao kritisoi Xilain tapaa hoitaa Wangin synnyttämää tapausta ja seuraavana päivänä ilmoitettiin, että Xilai oli erotettu asemastaan Chonggqingissa. Huhtikuussa ilmoitettiin, että Xilai oli erotettu kaikista puolueen viroistaan ja että tämän vaimo Gu Kailaita epäiltiin brittiläisen liikemies Neil Heywoodin murhasta. Kailaita vastaan nostettiin syyte heinäkuussa ja hänet tuomittiin lievennettyyn kuolemantuomioon elokuussa. Syyskuussa Xilai erotettiin kommunistisesta puolueesta ja lokakuussa maan parlamentista Xilain menettäessä näin syytesuojansa. Heinäkuussa 2013 Xilaita vastaan nostettiin syyte korruptiosta, lahjuksista ja vallan väärinkäytöstä. Syyskuussa Xilai tuomittiin elinikäiseen vankeustuomioon. Xilain kanssa läheisissä väleissä ollut Kiinan turvallisuusjohtaja Zhou Yongkang pidätettiin ja erotettiin puolueesta joulukuussa 2014 samoin syytöksin Xilain kanssa.
Lehdistön edustajia Xilain oikeudenkäynnin aikana oikeustalon edustalla.
Batman: Arkham Asylum

| Batman: Arkham Asylum |
| --- | --- |

Kehittäjä:  Rocksteady Studios
Julkaisija:  Eidos Interactive
Jakelija:  Time Warner
Säveltäjä:  Ron Fish
Pelisarja:  Batman: Arkham
Pelimoottori:  Unreal Engine 3
Julkaistu:  NA 25. elokuuta 2009EU 28. elokuuta 2009
Lajityyppi:  toimintaseikkailu, hiiviskely
Pelimuoto:  yksinpeli
Ikäluokitus:  PEGI: 16 ESRB: T  Virheellinen ESRB-arvo BBFC: 15 USK: 16
Alusta:  PlayStation 3, Xbox 360, Windows
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Infobox OK : 
Batman: Arkham Asylum on Rocksteady Studios kehittämä ja Eidos Interactiven julkaisema toimintaseikkailu- ja hiiviskelypeli, joka julkaistiin Yhdysvalloissa 25. elokuuta ja Euroopassa 28. elokuuta 2009 PlayStation 3:lle ja Xbox 360:lle. Windows-version julkaisu siirtyi syyskuun 17. päivään.
Peli ei liity yhteenkään animaatiosarjaan tai elokuvaan muuten, kuin että Kevin Conroy ääninäyttelee Batmania ja Mark Hamill Jokeria, jotka ääninäyttelivät kyseisiä hahmoja vuoden 1992 animaatiosarjassa. Pelin yksi käsikirjoittajista on Paul Dini, joka on käsikirjoittanut useita Batman-animaatiosarjoja, ja joka loi yhdessä Bruce Timmin kanssa Harley Quinnin, yhden Batman-hahmoista. Pelin juonessa on yhtymäkohtia sarjakuvaan Arkham Asylum: A Serious House on Serious Earth. Pelin PlayStation 3 -versiossa pelaaja pystyy pelaamaan myös Jokerina, jolle on kehitetty omat tasot.
Juoni

Peli alkaa siitä, kun Jokeri (ääniroolissa Mark Hamill) on sytyttänyt Blackgaten vankilan tuleen. Batman (ääniroolissa Kevin Conroy) on saanut Jokerin kiinni ja vie hänet takaisin Arkhamin mielisairaalaan, josta Jokeri oli karannut. Kun Jokeri on kuljetettu pääaulaan, hän kuristaa vartijan ja lääkärin, jotka vievät häntä selliin. Jokeri pääsee sähköporttien läpi Harley Quinnin avustuksella, ja juoksee ylös vankisellien ohjelmointiin ja päästää vangit vapaaksi Batmanin kimppuun. Batman saa hoidettua vangit ja lähtee jahtaamaan Jokeria. Pian hän saa lähteä pelastamaan Jokerin nappaamaa poliisipäällikkö James Gordonia.
Kehitys

Esimerkkinä kehitykseen panostamisesta Eidos-yhtiön Ian Livingstonen mukaan yksi ohjelmoija käytti kaksi vuotta ainoastaan Batmanin viitan animointiin pelin kehitysvaiheessa. Pelkästään viittaan liittyy yli 700 animaatiota ja ääninäytettä.
Äänirooleissa

| 0 | 1 | 2 |
| --- | --- | --- |
|  Kevin Conroy  | … |  Batman, Thomas Wayne   |
|  Mark Hamill  | … |  Jokeri   |
|  Arleen Sorkin  | … |  Harley Quinn   |
|  Tom Kane  | … |  James Gordon, Quincy Sharp, Amadeus Arkham, Louie Green   |
|  Steven Blum  | … |  Killer Croc, naamioitunut vartija #2, Ian Kennedy, Jordan Fraser   |
|  Danny Jacobs  | … |  Victor Zsasz, Frank Boles, Robert Stirling, naamioitunut vartija #1   |
|  Dino Andrade  | … |  Linnunpelätin, Lunatic #1   |
|  Tasia Valenza  | … |  Myrkkymuratti, Martha Wayne   |
|  Fred Tatasciore  | … |  Bane, kätyri #2, Carl Todd   |
|  Wally Wingert  | … |  Arvuuttaja, Bob Johnson, kätyri #8, Dr. Adrian Chen, Luke Curtis, poliisi   |
|  Kimberly D. Brooks  | … |  Oraakkeli, nuori Bruce Wayne, Sara Cassidy   |
|  Cree Summer  | … |  tri. Penelope Young   |
|  Adrienne Barbeau  | … |  Arkham ääni, Dr. Gretchen Whistler   |
|  Keith Ferguson  | … |  hullu #2, tri. Stephen Kellerman, TV:n ääni   |
|  Roger Rose  | … |  William North, naamioitunut vartija #4   |
Vastaanotto

Peli on saanut GameSpotin arvostelussa arvosanaksi 9/10.
Batman: Arkham City

Pelin jatko-osa Batman: Arkham City julkistettiin joulukuussa 2009 Spike Video Game -gaalassa.
Aiheesta muualla

Batman: Arkham Asylum MobyGamesissa (englanniksi)
Batman: Arkham Asylum Internet Movie Databasessa (englanniksi)
Pelin virallinen kotisivu (englanniksi)
Bordeaux-Mérignacin lentoasema

Bordeaux-Mérignacin lentoasema (ransk. Aéroport de Bordeaux-Mérignac) (IATA: BOD, ICAO: LFBD) on kansainvälinen lentoasema, joka toimii Bordeaux'n päälentoasemana. Se sijaitsee Mérignacin kunnassa Gironden departementtissa Ranskassa. Vuonna 2017 se oli Rankan seitsemänneksi vilkkain lentoasema. Sinä vuonna lentoaseman läpi kulki 6 203 824 matkustajaa. Lentoasema koostuu kolmesta terminaalista. Se toimii pääasiallisesti halpelentoyhtöiden, kuten Ryanairin ja easyJetin, solmukohtana.